cyanic-selkie/wikianc huggingface dataset:
Χέρμαν φον Χέλμχολτς
Μηχανική
Το πρώτο σημαντικό επιστημονικό επίτευγμα του Χέρμαν φον Χέλμχολτς ήρθε το 1847 με μια πραγματεία του επί της διατηρήσεως της ενέργειας, που γράφηκε στα πλαίσια των ιατρικών σπουδών του και του φιλοσοφικού υποβάθρου του. Η αφορμή ήταν η μελέτη τού μεταβολισμού των μυών. Επεχείρησε να καταδείξει ότι κατά τις κινήσεις των μυών δεν χάνεται ενέργεια, παρακινούμενος από την πίστη του ότι δεν υπήρχαν «ζωτικές δυνάμεις», που να είναι απαραίτητες για την κίνηση ενός μυός. Αυτό αποτελούσε απόρριψη της γερμανικής παραδόσεως της Naturphilosophie, που τότε συνιστούσε το κυρίαρχο φιλοσοφικό υπόδειγμα της γερμανικής φυσιολογίας.
Αρυόμενος από τις προγενέστερες εργασίες των Νικολά Σαντί Καρνό, Μπενουά Κλαπερόν και Τζέιμς Πρέσκοτ Τζάουλ, ο Χέλμχολτς υπεστήριξε μια σχέση ανάμεσα στη μηχανική, τη θερμότητα, το φως, τον ηλεκτρισμό και τον μαγνητισμό, θεωρώντας τα όλα ως εκδηλώσεις μιας και μόνης «δυνάμεως», μιας ενέργειας στη σημερινή ορολογία. Δημοσίευσε αυτές τις θεωρίες του στο βιβλίο του Über die Erhaltung der Kraft (= «Επί της διατηρήσεως της Δυνάμεως», 1847).
Στη μηχανική των ρευστών ο Χέλμχολτς συνεισέφερε αρκετές ιδέες, όπως τα Θεωρήματα του Helmholtz για τη δημιουργία δινών σε ρευστά χωρίς ιξώδες.
Φυσιολογία των αισθήσεων
Ο Χέλμχολτς ήταν πρωτοπόρος στην επιστημονική μελέτη της ανθρώπινης οράσεως και ακοής. Με βάση την ψυχοφυσική, ενδιαφέρθηκε για τις σχέσεις ανάμεσα στα μετρήσιμα φυσικά ερεθίσματα και στις αντίστοιχες ανθρώπινες αντιλήψεις τους. Π.χ. το πλάτος ενός ηχητικού κύματος μπορεί να μεταβάλλεται, προκαλώντας την αίσθηση ενός δυνατότερου ή ασθενέστερου ήχου, αλλά μια γραμμική αύξηση στο πλάτος πιέσεως του κύματος δεν προκαλεί μια γραμμική αύξηση στην ένταση του ήχου που αντιλαμβανόμαστε. Ο φυσικός ήχος πρέπει να ενισχυθεί εκθετικά προκειμένου ίσα βήματα στην ενίσχυσή του να μας φανούν γραμμικά, κάτι που εφαρμόζεται στις σύγχρονες ηλεκτρονικές συσκευές για τη ρύθμιση της εντάσεως του ήχου. Ο Χέλμχολτς άνοιξε τον δρόμο για τις πειραματικές μελέτες της σχέσεως μεταξύ της φυσικής ενέργειας (φυσική) και της εκτιμήσεώς της από τον άνθρωπο (ψυχολογία), έχοντας στο μυαλό του να αναπτύξει «ψυχοφυσικούς νόμους».
Η οπτική του οφθαλμού
Το 1851 ο Χέλμχολτς έφερε επανάσταση στην οφθαλμιατρική με την εφεύρεση του βυθοσκοπίου, ενός οργάνου για την εξέταση του εσωτερικού του ανθρώπινου οφθαλμού. Αυτό τον κατέστησε παγκοσμίως γνωστό μέσα σε μια εβδομάδα. Τα ενδιαφέροντά του εκείνη την εποχή εστιάζονταν όλο και περισσότερο στη φυσιολογία των αισθήσεων. Η βασική σχετική του δημοσίευση, το Handbuch der Physiologischen Optik («Εγχειρίδιο Φυσιολογικής Οπτικής» ή «Πραγματεία Οπτικής Φυσιολογίας»), περιείχε εμπειρικές θεωρίες για την αντίληψη του βάθους, των χρωμάτων και της κινήσεως. Κατέληξε να είναι το θεμελιώδες έργο αναφοράς σε αυτά τα θέματα για το δεύτερο μισό του 19ου αιώνα. Στον τρίτο και τελευταίο τόμο του (1867), ο Χέλμχολτς επεσήμανε τη σημασία των υποσυνείδητων/ασυνείδητων επιδράσεων στην ανθρώπινη αντίληψη. Το έργο αυτό περιείχε και τη θεωρία για το ανακλαστικό εστιάσεως των οφθαλμών, που παρέμεινε χωρίς αμφισβήτηση έως τα τέλη του 20ού αιώνα. Ο Χέλμχολτς συνέχισε να επεξεργάζεται και να επικαιροποιεί επί δεκαετίες διαδοχικές εκδόσεις του εγχειριδίου αυτού, παρακινούμενος από τη διαμάχη του με τον Έβαλντ Χέρινγκ, ο οποίος είχε αντίθετες απόψεις για τη χωρική όραση και την αντίληψη των χρωμάτων. Αυτή η διχογνωμία διαίρεσε τους φυσιολόγους μέχρι το τέλος του 19ου αιώνα.
Φυσιολογία των νεύρων
Το 1849 ο Χέλμχολτς μέτρησε την ταχύτητα με την οποία μεταφέρονται τα σήματα κατά μήκος μιας νευρικής ίνας. Εκείνη την εποχή οι περισσότεροι πίστευαν ότι τα νευρικά σήματα διαδίδονταν με τεράστια, μη μετρήσιμη ταχύτητα. Ο Χέλμχολτς τη μέτρησε σε ένα φρεσκοκομμένο ισχιακό νεύρο βατράχου και τον μυ με τον οποίο συνδεόταν, με ένα γαλβανόμετρο ως ευαίσθητη χρονομετρητική συσκευή και ένα καθρεφτάκι στη βελόνη του, που ανακλούσε μια ακτίνα φωτός στην άλλη άκρη του δωματίου, πάνω σε μία κλίμακα που έδινε πολύ μεγαλύτερη ακρίβεια. Ο Χέλμχολτς ανέφερε ταχύτητες μεταδόσεως από 24,6 έως 38,4 μέτρα ανά δευτερόλεπτο.
Ακουστική και αισθητική
right|thumb|Συντονιστής Χέλμχολτς (i) με συνδεδεμένα όργανα Το 1863 ο Χέλμχολτς δημοσίευσε το Die Lehre von den Tonempfindungen als physiologische Grundlage für die Theorie der Musik (= «Επί των αντιλήψεων του τόνου ως φυσιολογικής βάσεως για τη θεωρία της Μουσικής»), φανερώνοντας και πάλι το ενδιαφέρον του για τη φυσική της αντιλήψεως. Και αυτό το βιβλίο άσκησε τεράστια επίδραση στη θεωρητική μουσικολογία. Εφεύρε επίσης τον «συντονιστή Χέλμχολτς» για να ταυτοποιήσει τις συχνότητες των καθαρών ημιτονοειδών κυμάτων-συνιστωσών των σύνθετων πραγματικών ήχων, που περιέχουν πολλές διαφορετικές συχνότητες.
Ο Χέλμχολτς έδειξε ότι διαφορετικοί συνδυασμοί συντονιστών Χέλμχολτς μπορούσαν να μιμηθούν τους ήχους διαφορετικών φωνηέντων: Ο Αλεξάντερ Γκράχαμ Μπελ ενδιαφέρθηκε για αυτό, αλλά μη γνωρίζοντας να διαβάζει στα γερμανικά, αντιλήφθηκε λάθος τα διαγράμματα του Χέλμχολτς και συμπέρανε πως ο Γερμανός επιστήμονας είχε καταφέρει να μεταδώσει πολλές συχνότητες ταυτοχρόνως ως ηλεκτρικά σήματα στο σύρμα, κάτι που θα επέτρεπε την πολυπλεξία των τηλεγραφικών σημάτων, ενώ στην πραγματικότητα ο Χέλμχολτς χρησιμοποιούσε ηλεκτρική ενέργεια μόνο για να διατηρεί τις δονήσεις των συντονιστών. Ο Μπελ δεν κατάφερε να πραγματοποιήσει αυτό που νόμιζε ότι είχε κάνει ο Χέλμχολτς, αλλά αργότερα δήλωσε ότι, αν μπορούσε τότε να διαβάζει γερμανικά, δεν θα είχε συνεχίσει και εφεύρει το τηλέφωνο βασιζόμενος στην αρχή της ακουστικής αρμονικής τηλεγραφίας. (Η πρώτη αγγλική μετάφραση των Αντιλήψεων του τόνου..., από τον Αλεξάντερ Τζων Έλις, κυκλοφόρησε το 1875.)
Ηλεκτρομαγνητισμός
Ο Χέλμχολτς μελέτησε τα φαινόμενα των ηλεκτρικών ταλαντώσεων από το 1869 έως το 1871. Σε μια διάλεξή του στη Χαϊδελβέργη στις 30 Απριλίου 1869, υπό τον τίτλο «Επί των ηλεκτρικών ταλαντώσεων», ανέφερε ότι οι ανιχνεύσιμες ηλεκτρικές ταλαντώσεις με απόσβεση σε ένα πηνίο συνδεδεμένο με μία Λουγδουνική λάγηνο είχαν διάρκεια περίπου 1/50 του δευτερολέπτου.
Το 1871, όταν ο Χέλμχολτς έγινε πλέον καθηγητής της Φυσικής, στο Πανεπιστήμιο Χούμπολτ του Βερολίνου, ενδιαφέρθηκε θεωρητικότερα για τον ηλεκτρομαγνητισμό και εκκινώντας από αυτόν διετύπωσε την Εξίσωση Helmholtz. Αν και δεν πραγματοποίησε μείζονες συνεισφορές σε αυτό τον κλάδο, ένας φοιτητής του, ο Χάινριχ Χερτς, έγινε διάσημος ως ο πρώτος άνθρωπος που απέδειξε την ύπαρξη των ηλεκτρομαγνητικών κυμάτων. Ο Όλιβερ Χέβισαϊντ επέκρινε την ηλεκτρομαγνητική θεωρία του Χέλμχολτς, επειδή επέτρεπε την ύπαρξη διαμήκων κυμάτων. Βασισμένος στις Εξισώσεις Μάξγουελ, ο Χέβισαϊντ διεκήρυξε ότι διαμήκη ηλεκτρομαγνητικά κύματα δεν μπορούν να δημιουργηθούν ή να διαδοθούν σε κενό ή μέσα σε κάποιο ομοιογενές μέσο. Ωστόσο, δεν αντιλήφθηκε ότι διαμήκη ηλεκτρομαγνητικά κύματα μπορούν κάλλιστα να υπάρχουν σε μια συνοριακή επιφάνεια ή μέσα σε έναν κλειστό χώρο.
Φοιτητές και συνεργάτες
Εκτός από τον Χερτς, φοιτητές και ερευνητικοί συνεργάτες του Χέλμχολτς στο Βερολίνο υπήρξαν οι Μαξ Πλανκ, Χάινριχ Κάυζερ, Ευγένιος Γκολντστάιν, Βίλχελμ Βιν, Χένρυ Ώγκαστους Ρόουλαντ, Άλμπερτ Α. Μάικελσον, Βίλχελμ Βουντ και Μιχαήλ Πούπιν. Ο συνεργάτης του στη Χαϊδελβέργη Λέο Καίνιχσμπέργκερ, συνέγραψε την «απόλυτη» βιογραφία του το 1902.
Τιμητικές διακρίσεις
thumb|upright|Ανδριάντας του Χέλμχολτς μπροστά από το κτήριο του Πανεπιστημίου Χούμπολτ του Βερολίνου
Εξωτερικοί σύνδεσμοι
Κατηγορία:Βιοφυσικοί Κατηγορία:Γερμανοί φυσικοί Κατηγορία:Φυσιολόγοι Κατηγορία:Γερμανοί οφθαλμίατροι Κατηγορία:Καθηγητές του Πανεπιστημίου της Χαϊδελβέργης Κατηγορία:Μέλη της Πρωσικής Ακαδημίας Επιστημών Κατηγορία:Μέλη της Βασιλικής Σουηδικής Ακαδημίας Επιστημών Κατηγορία:Πρόσωπα της μουσικής
Χόμπαρτ
Το Χόμπαρτ (αγγλικά: Hobart, προφέρεται /ˈhoʊbɑrt/, Χόουμπαρτ) είναι πρωτεύουσα του ομόσπονδου κρατιδίου της Τασμανίας, Αυστραλία, και μεγαλύτερη πόλη του νησιού. Ιδρύθηκε ως αποικία-φυλακή από τους Άγγλους το 1804. Είναι η δεύτερη παλαιότερη πρωτεύουσα πολιτείας στην Αυστραλία μετά το Σίδνεϊ, Νέα Νότια Ουαλία. Σύμφωνα με την απογραφή του 2016, το Χόμπαρτ έχει 224.462 κατοίκους. Η πόλη είναι κτισμένη στις εκβολές του ποταμού Ντέργουεντ, στη νοτιοανατολική Τασμανία. Στο τοπίο της πόλης κυριαρχεί το όρος Γουέλιγκτον, με ύψος 1.271 μέτρα. Η πόλη είναι το οικονομικό και διοικητικό κέντρο της Τασμανίας.
Εξωτερικοί σύνδεσμοι
Κατηγορία:Πόλεις της Αυστραλίας Κατηγορία:Τασμανία
Ημιτονοειδής καμπύλη
thumb|405px|right|Οι γραφικές παραστάσεις των συναρτήσεων [[ημίτονο (κόκκινη γραμμή) και συνημίτονο (γαλάζια γραμμή) είναι ημιτονοειδείς καμπύλες με διαφορετική φάση.]] Η ημιτονοειδής καμπύλη ή ημιτονοειδές κύμα είναι μία μαθηματική καμπύλη, που περιγράφει μία απλή περιοδική ταλάντωση. Οι αντίστοιχες ημιτονοειδείς συναρτήσεις (ημίτονο και συνημίτονο), των οποίων αποτελεί τη γραφική παράσταση, είναι παντού συνεχείς και παραγωγίσιμες. Αντιπροσωπεύει ένα συνεχές κύμα, δηλαδή κύμα με σταθερό πλάτος και μήκος κύματος. Συναντάται συχνά στα καθαρά και εφαρμοσμένα μαθηματικά, στη φυσική, τις επιστήμες μηχανικών, την επεξεργασία σήματος και σε άλλα πεδία. Η βασικότερη μορφή της δίνεται ως συνάρτηση του χρόνου (t):
όπου:
Εάν το \varphi δεν είναι μηδέν, τότε ολόκληρη η κυματομορφή εμφανίζεται μετατοπισμένη στον χρόνο κατά \varphi/ω. Οι αρνητικές τιμές του αντιπροσωπεύουν καθυστέρηση, ενώ οι θετικές αντιπροσωπεύουν προβάδισμα.
right|frame|Η ταλάντωση ενός συστήματος ελατηρίου-μάζας χωρίς απόσβεση περί το σημείο ισορροπίας περιγράφεται από ημιτονοειδή καμπύλη. Το ημιτονοειδές κύμα είναι σημαντικό στη φυσική επειδή διατηρεί το σχήμα του όταν προστίθεται σε ένα άλλο ημιτονοειδές κύμα της ίδιας συχνότητας και οποιασδήποτε φάσεως. Είναι η μοναδική περιοδική κυματομορφή που έχει αυτή την ιδιότητα. Η ιδιότητα αυτή την καθιστά σημαντική στην ανάλυση Φουριέ.
Γενική μορφή
όπου λ είναι το μήκος κύματος, f η συχνότητα και v η γραμμική ταχύτητα.
Αυτή η εξίσωση δίνει ένα ημιτονοειδές κύμα στη μία διάσταση, δηλαδή τη μετατόπιση του κύματος σε μια θέση x τη χρονική στιγμή t κατά μήκος μιας ευθείας. Αυτή π.χ. θα μπορούσε να είναι η τιμή του πλάτους ενός κύματος κατά μήκος μιας χορδής.
Στις δύο ή στις τρεις διαστάσεις του χώρου, η ίδια εξίσωση περιγράφει ένα διαδιδόμενο επίπεδο κύμα, αν η μετατόπιση x και ο κυματαριθμός k θεωρηθούν ως διανύσματα και το γινόμενό τους ως εσωτερικό γινόμενο. Για σύνθετα κύματα, όπως το κύμα νερού σε μια λιμνούλα μετά την πτώση μιας πέτρας σε αυτή, χρειάζονται πιο πολύπλοκες εξισώσεις.
Παραδείγματα
thumb|405px|Εποπτική απεικόνιση της θεμελιώδους σχέσεως του ημιτονοειδούς κύματος με τον κύκλο Οι ημιτονοειδείς κυματομορφές συναντώνται συχνά στη φύση, όπως στον κυματισμό της θάλασσας, τα ηχητικά κύματα και τα κύματα του φωτός.
Η γραφική παράσταση της συναρτήσεως συνημίτονο είναι και αυτή ημιτονοειδής καμπύλη, επειδή που είναι ημιτονοειδές κύμα με μετατόπιση φάσεως π/2 ακτίνια.
Το ανθρώπινο αφτί μπορεί να αναγνωρίζει απλά ημιτονοειδή ηχητικά κύματα ως καθαρούς ήχους, επειδή τα ημιτονοειδή κύματα αντιπροσωπεύουν μία μόνο συχνότητα, χωρίς αρμονικές. Αντιθέτως, ένας ήχος που αποτελείται από περισσότερα του ενός ημιτονοειδή κύματα, θα ακούγεται με διάφορες χροιές, καθώς η πρόσθεση διαφορετικών ημιτονοειδών κυμάτων δίνει μια διαφορετική μορφή κύματος. Η παρουσία ανώτερων αρμονικών μαζί με τη θεμελιώδη μεταβάλλει τη χροιά του ήχου και για τον λόγο αυτόν η ίδια μουσική νότα (συχνότητα) όταν παίζεται σε διαφορετικά μουσικά όργανα ηχεί διαφορετικά. Εάν ο ήχος περιέχει και μη περιοδικά κύματα (τα ημιτονοειδή είναι πάντοτε περιοδικά), τότε ο ήχος γίνεται αντιληπτός ως «θορυβώδης», καθώς ο θόρυβος χαρακτηρίζεται από την έλλειψη περιοδικότητας.
Εξωτερικοί σύνδεσμοι
Κατηγορία:Τριγωνομετρία Κατηγορία:Κυματική Κατηγορία:Ήχος
Φερνάντο Λουίζ Ρόζα
Ο Φερνάντο Λουίζ Ρόζα (πορτογαλικά:  Fernando Luiz Roza, γεννήθηκε 4 Μαΐου 1985), γνωστός ως Φερναντίνιο, είναι Βραζιλιάνος ποδοσφαιριστής που αγωνίζεται για τον αγγλικό σύλλογο Μάντσεστερ Σίτι και την Εθνική Βραζιλίας.
Χαρακτηρίζεται από την ταχύτητα του και το μακρινό του σουτ. Περιγράφεται σαν "ένας αμυντικός μέσος που παίζει σε όλο το μήκος του γηπέδου, προσφέροντας τόσο στην επίθεση όσο και στην άμυνα. Με ισχυρό σουτ και μεγάλο ρεπερτόριο από πάσες, ο Φερναντίνιο έχει παίξει σημαντικό ρόλο τόσο στο σταμάτημα των αντιπάλων επιθέσεων όσο και στη δημιουργία ευκαιριών."
Καριέρα σε συλλόγους
Ξεκίνησε την καριέρα του στον βραζιλιάνικο σύλλογο Ατλέτικο Παραναένσε προτού μεταγραφεί στη ΦΚ Σαχτάρ Ντονέτσκ, όπου εξελίχθηκε σε έναν από τους καλύτερους ξένους παίκτες στην ιστορία του ουκρανικού πρωταθλήματος. Με τη Σαχτάρ κατέκτησε 6 πρωταθλήματα Ουκρανίας, τέσσερα Κύπελλα Ουκρανίας και το κύπελλο UEFA της περιόδου 2008-2009. Το καλοκαίρι του 2013 πήρε μεταγραφή στη Μάντσεστερ Σίτι, όπου γρήγορα εξελίχθηκε σε βασικό παίκτη της ομάδας που κατέκτησε το πρωτάθλημα.
Διεθνής καριέρα
Με την εθνική ομάδα της χώρας του ο Φερναντίνιο έπαιξε για πρώτη φορά στα 26 του, κάνοντας το ντεμπούτο του στις 11 Αυγούστου του 2011 στη φιλική ήττα με 3-2 από τη Γερμανία. Είχε άλλες 4 προσκλήσεις την περίοδο 2011-2012 αλλά έπρεπε να περιμένει μέχρι τον Φεβρουάριο του 2014 για να ξαναπροσκληθεί. Ο Φελίπε Σκολάρι τον συμπεριέλαβε στην αποστολή της Βραζιλίας για το Παγκόσμιο Κύπελλο του 2014.
Παραπομπές
Κατηγορία:Βραζιλιάνοι ποδοσφαιριστές Κατηγορία:Ποδοσφαιριστές Ατλέτικο Παραναένσε Κατηγορία:Ποδοσφαιριστές ΦΚ Σαχτάρ Ντονέτσκ Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Εθνικής Βραζιλίας Κατηγορία:Αμυντικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Παίκτες νικητές Κόπα Αμέρικα
Μάχη του Πουντουτσέρι
δεξιά|μικρογραφία|255x255εσ|Χάρτης της μάχης, στη ρωσική Πολεμική Εγκυκλοπαίδεια του Σίτιν (1911-1915) Η Μάχη του Πουντουτσέρι ήταν ναυμαχία ανάμεσα μια βρετανική μοίρα υπό τον αντιναύαρχο Τζορτζ Πόκοκ και μια γαλλική μοίρα υπό τον Κομτ ντ'Ασέ στην ακτή Καρνάτικ της Ινδίας κοντά στο Πουντουτσέρι κατά τη διάρκεια του επταετούς Πολέμου. Η μάχη έλαβε χώρα στις 10 Σεπτεμβρίου 1759 και έληξε χωρίς νικητή.
Παραπομπές
Κατηγορία:Ιστορία της Ινδίας Κατηγορία:Μάχες
Ρία Δελούτση
Η Ρία Δελούτση (Ελευθερία Ντε Λούτζιο, Άργος Αργολίδας 11 Φεβρουαρίου 1944) είναι Ελληνίδα ηθοποιός του θεάτρου, του κινηματογράφου και της τηλεόρασης.
Βιογραφία
Έχει πατέρα Ιταλό και μητέρα Ελληνίδα. Σε ηλικία ενός έτους η οικογένειά της εγκαταστάθηκε στην Αθήνα όπου και διαμένει μέχρι σήμερα. Στην ηλικία των δεκαπέντε χρόνων - μαθήτρια ακόμα γυμνασίου - έδωσε εξετάσεις σαν εξαιρετικό ταλέντο στο θέατρο Ρεξ με το έργο του Φεντερίκο Γκαρθία Λόρκα "Ματωμένος Γάμος" και πέρασε παμψηφεί.
Πρωτοεμφανίστηκε στο θέατρο το 1960 με έναν μικρό ρόλο στο έργο "Νυφιάτικο τραγούδι" του Νότη Περγιάλη. Ήταν μια παράσταση της Δραματικής σχολής που πραγματοποιήθηκε στην αίθουσα του Φιλολογικού Συλλόγου «Παρνασσός».
Το 1962 τελείωσε το εξατάξιο γυμνάσιο και συγχρόνως αποφοίτησε από την Δραματική Σχολή. Έδωσε εξετάσεις στην ανωτάτη κρατική επιτροπή του Υπ. Παιδείας και Θρησκευμάτων και πήρε την άδεια ασκήσεως επαγγέλματος της ηθοποιού. Τον χειμώνα του ιδίου έτους έκανε το επαγγελματικό της ντεμπούτο στη σκηνή ως πρωταγωνίστρια του θιάσου «Ιορδάνη Μαρίνου» σε περιοδεία, στο έργο "Η βροχή" του Σώμερσετ Μομ, στο ρόλο της Σάντυ Τόμσον.
Θέατρο
Το καλοκαίρι του 1963 περιόδευσε πάλι σαν πρωταγωνίστρια του θιάσου «Γιώργου Λευτεριώτη» με έργα ξένων και Ελλήνων θεατρικών συγγραφέων και το χειμώνα του ’63-64 συνέχισε ως πρωταγωνίστρια του θιάσου «Γιάννη Μαλούχου» σε περιοδεία που ολοκληρώθηκε με παραστάσεις στο θέατρο Μετάλλειον (Παγκράτι) με μεγάλη επιτυχία.
Το καλοκαίρι του ’64 συμμετείχε στο έργο των Ιμπροχώρη- Γ. Παπά «Η Ζωντοχήρα», στο θέατρο «Αναλυτή» με το θίασο της Κάκιας Αναλυτή και του Κώστα Ρηγόπουλου. Ερμήνευσε έναν εντυπωσιακό ρόλο «σουμπρέτας» και πήρε τις καλύτερες κριτικές από τους αυστηρούς κριτές της εποχής.
Κατά την πορεία της θεατρικής της διαδρομής στο θέατρο πρόζας και μετά από παρότρυνση της Σοφίας Βέμπο και του Μίμη Τραϊφόρου μεταπήδησε στην επιθεώρηση, την οποία υπηρετεί με επιτυχία μέχρι σήμερα.
Κινηματογράφος
Παράλληλα με το θέατρο ασχολήθηκε και με τον κινηματογράφο. Έχει συμμετάσχει σε 32 ταινίες από τις οποίες ξεχωρίζουν οι εξής: «Βαβυλωνία» (κινηματογραφική διασκευή και σκηνοθεσία Γ. Διζικιρίκη) όπου πρωταγωνιστεί, ερμηνεύοντας το ρόλο της Ιταλίδας πριμαντόνας, δίπλα σε καταξιωμένους καλλιτέχνες. «Η Παριζιάνα», σε σκηνοθεσία Γιάννη Δαλιανίδη, «Ο γίγας της Κυψέλης» με τον Νίκο Ρίζο, «Το αφεντικό μου ήταν κορόϊδο» με τον Νίκο Σταυρίδη, Αθήνα, η κλοπή της οδού Σταδίου με τον Σωτήρη Μουστάκα, Ξύπνα κορόιδο με τον Διονύση Παπαγιαννόπουλο, Πειραιάς ώρα 7:30 με τον Λαυρέντη Διανέλλο και την Κάκια Αναλυτή, Ξενοδοχείο των παρανόμων κι άλλες.
Έλαβε μέρος σε αρκετές τηλεοπτικές σειρές καθώς και σε θεατρικά έργα του ραδιοφώνου. Έχει ερμηνεύσει έργα των: Ευριπίδη, Ουίλιαμ Σόμερσετ Μομ, Αντόν Τσέχωφ, Ιβάν Τουργκένιεφ, Πρίσλεϋ, Αρμπούζοφ, Λόρενς, Κορρέ, Στίβενς, Νίκου Τσιφόρος, Τίμου Μωραϊτίνη, Μπάμπη Άννινου, Δημήτρη Ψαθά, Σ. Φωτιάδη, Μίμη Τραϊφόρου, Πολύβιου Βασιλειάδη, Σπυρόπουλου, Ασημακόπουλου κ.ά.
Έχει παίξει με όλους τους καταξιωμένους συναδέλφους της, όπως οι Ντίνος Ηλιόπουλος, Κώστας Βουτσάς, Γιώργος Κωνσταντίνου, Διονύσης Παπαγιανόπουλος, Παντελής Ζερβός, Δημήτρης Παπαμιχαήλ, Αλέκος Λειβαδίτης, Μίμης Φωτόπουλος, Σταύρος Παράβας, Κούλης Στολίγκας, Γιάννης Γκιωνάκης, Κώστας Χατζηχρήστος, Θανάσης Βέγγος, Σωτήρης Μουστάκας, Ρένα Βλαχοπούλου, Ρένα Ντορ, Άννα Καλουτά, Μαίρη Αρώνη, Σμάρω Στεφανίδου και άλλους συναδέλφους της.
Το 1970 παράλληλα με το θέατρο εμφανίστηκε σε "ρεβύ" της κοσμικής ταβέρνας «Παλιά Αθήνα» με τους: Ρένα Βλαχοπούλου, Κλειώ Δενάδρου, Γιάννη Φλερύ, Λίντα Άλμα και την ορχήστρα Λυκούργου Μαρκέα, (σε σατυρικό ντουέτο με τη Μάρω Γραυλιώτου).
Τραγούδι
Το 1982 ασχολήθηκε επαγγελματικά και με το τραγούδι. Τραγούδησε στις κοσμικές ταβέρνες Πλακιώτικο Σαλόνι, Μοστρός, Κόπα Καμπάνα, Φωλιά, Κυκλάμινο, Γοργόνα, Ελαφοκυνηγός, Νέα Αθηναία κ.ά.
Ηχογράφησε έναν δίσκο με τίτλο «Όταν χάνεται μια αγάπη» και παράλληλα δημιούργησε (μαζί με άλλους τέσσερις συναδέλφους της) τη δισκογραφική εταιρία «Εμ - Πι - Ες - Ντι – Πι» η οποία δεν ευδοκίμησε και έκλεισε. Έχει τραγουδήσει μαζί με μεγάλα ονόματα όπως: Τζίμης Μακούλης, Κλειώ Δενάρδου, Μαίρη Λίντα, Άντζελα Ζήλεια, Σάκης Παπανικολάου, Χαρούλα Λαμπράκη κ.ά. Επίσης περιόδευσε στην Κύπρο με το θίασο του Ντίνου Ηλιόπουλου και στη Γερμανία με το μουσικό θίασο «Χαρούλας Λαμπράκη».
Προσωπική ζωή
Ήταν παντρεμένη με τον ηθοποιό Βαγγέλη Πλοιό από το 1970 (τους πάντρεψε ο συνάδελφος και φίλος τους Σταύρος Παράβας) ως τον θάνατο του Πλοιού, το 2020.
Πηγές
Κατηγορία:Ελληνίδες μοντέλα Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης Κατηγορία:Νικήτριες Σταρ Ελλάς
Όρη Αμπντουλαζίζ
Τα όρη Αμπντουλαζίζ ή τζεμπέλ Αμπντούλ Αζίζ ή όρος Αμπντ αλ-Αζίζ (αραβ. جبل عبدالعزيز) είναι χαμηλή οροσειρά στη βορειοανατολική Συρία, στο Κυβερνείο Αλ Χασακά, περί τα 35 χλμ. δυτικά-νοτιοδυτικά από το κέντρο της πόλεως Hasakah. Ο ορεινός αυτός όγκος εκτείνεται σε διεύθυνση ανατολή-δύση σε μήκος 85 χλμ., πλάτος 15 χλμ. και εμβαδό 840,50 τετραγωνικά χιλιόμετρα, στις παρυφές του κουρδικού Ταύρου. Τα όρη Αμπντουλαζίζ έχουν τη μορφή σειράς χαμηλών κορυφών και λόφων που διακόπτονται από κοιλάδες, και έχουν μέγιστο υψόμετρο 920 μέτρα πάνω από την επιφάνεια της θάλασσας.
Τα όρη πήραν το όνομά τους από τον Αμπντούλ Αζίζ, έναν απόγονο του Αμπντούλ Καντίρ Γκιλάνι, στρατιωτικού διοικητή του Σαλαδίνου, που είχε κάποτε καταλάβει ολόκληρο τον ορεινό όγκο ως οχυρό μέρος. Πριν από αυτόν, το όνομα των βουνών ήταν Αλ Χιγιάλ (الحيال).
Πηγές
Αμπντουλαζιζ
Λάμπρος Παραμυθιώτης
Ο Λάμπρος Παραμυθιώτης (- 1612) ήταν Έλληνας αγωνιστής της προεπαναστατικής Ελλάδας. Διακρίθηκε στο επαναστατικό κίνημα της Ηπείρου και θανατώθηκε.
2915 Μόσκβινα
Η Μόσκβινα (Moskvina) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή της Ρωσίδας ιατρού Βαλεντίνας Νικολάγιεβνα Μόσκβινα.
Λάμπρος Παραμυθιώτης
Καταγόταν από τα Παραμύθια. Υπό τις διαταγές του Διονύσιου Φιλοσόφου ή Σκυλόσοφου, εργάστηκε για την οργάνωση του επαναστατικού κινήματος της περιοχής της Παραμυθιάς. Η αποτυχία της επανάστασης τον οδήγησε να πιαστεί αιχμάλωτος από τους Οθωμανούς και να αποκεφαλιστεί το 1612.
Παραπομπές
Κατηγορία:Έλληνες αγωνιστές του 17ου αιώνα Κατηγορία:Ήρωες της Ελλάδας
2915 Μόσκβινα
Φυσικά χαρακτηριστικά
Τα φυσικά χαρακτηριστικά της Μόσκβινα είναι άγνωστα.
1-μεθυλοκυκλοπροπανόλη
Η 1-μεθυλοκυκλοπροπανόλη είναι ονομασία μιας κυκλοαλκανόλης, δηλαδή κορεσμένης μονοκυκλικής μονοσθενής αλκοόλης. Συνήθως αντιπροσωπεύεται από τον τύπο: 100 px. Με βάση το χημικό της τύπο, C4H8Ο έχει τα ακόλουθα εικοσιπέντε (25) ισομερή:
Κυκλοπροπάνια
«Κυκλοπροπάνια» ονομάζονται τα κυκλοαλκάνια με τριμελή δακτύλιο, που αποτελεί και το χαρακτηριστικό της δομής τους. Οι πλευρικές αλυσίδες, όταν υπάρχουν, διαμορφώνονται όπως στα αλκάνια. Το ιδιαίτερο χαρακτηριστικό της μοριακής δομής τους είναι η εμφάνιση γωνίας δεσμού  που είναι η συνηθισμένη γωνία δεσμού sp3-sp3 που αντιστοιχεί σε κορεσμένο. Ύστερα από ενεργειακή ανάλυση των πιθανών δομών - μοριακών μοντέλων με κβαντομηχανικές μεθόδους προέκυψε ως πιθανότερη η εκδοχή του sp2 υβριδισμού και της δημιουργίας δύο μοριακών τροχιακών τριών κέντρων (των τριών ατόμων C), σ (2sp2-2sp2-2sp2) και π (2p-2p-2p), με 3 ηλεκτρόνια ανά μοριακό τροχιακό, ώστε να χρησιμοποιηθούν τα 6 διαθέσιμα ηλεκτρόνια των 3 ατόμων C (τα άλλα 6 χρησιμοποούνται για τους 6 σ δεσμούς με τα 6 άτομα υδρογόνου ή και τα αλκύλια). Αντί δηλαδή των κλασσικών 3 ομοιοπολικών δεσμών δύο κέντρων μεταξύ των ατόμων C, υπάρχουν 2 ομοιοπολικοί δεσμοί τριών κέντρων. 300 px Εξαιτίας αυτού του γεγονότος προκύπτει η λεγόμενη «ενέργεια τάσης δεσμών» που συνυπολογίζει την ενέργεια παραμόρφωσης δεσμικής γωνίας (κατά Baeyer), που οφείλεται στη διαφορά γωνίας από την κανονική, και την ενέργεια στρέψης (κατά Piltzer), που οφείλεται στην αδυναμία του συστήματος να στρέψει τους δεσμούς του και να πάρει διαμόρρφωση αποφυγής των απώσεων τύπου Van der Waals, που αναπτύσσονται από την προσέγγιση αλληλοαπωθούμενων ατόμων και ομάδων αυτών. Ενώ λοιπόν το ισομερές προπένιο έχει θερμότητα ολικής καύσης 1.971 kcal/mole το κυκλοπροπάνιο έχει 2.088 kcal/mole. Το ΔQ = 117 kJ/mole αντιστοιχεί ακριβώς στην επιπλέον ενέργεια που παγιδεύει η ιδιάζουσα δομή του τριμελή δακτυλίου. Αποτέλεσμα των παραπάνω είναι τα κυκλοπροπάνια να δείνουν αντιδράσεις προσθηκοδιάσπασης-1,3.
Σε σύγκριση με το κυκλοπροπάνιο, η 1-μεθυλοκυκλοπροπανόλη έχει ένα μεθύλιο (CH3) και ένα υδροξύλιο (OH), αντί δύο ατόμων υδρογόνου, ενωμένα στο ίδιο άτομο άνθρακα #1.
Από 1,3-διαλο-2-μεθυλοπροπανόλη-2
Με επίδραση ψευδαργύρου σε 1,3-διαλο-2-μεθυλοπροπανόλη-2 παράγεται 1-μεθυλοκυκλοπροπανόλη, με ενδομοριακή αντίδραση Wurtz : 100 px
Από μεθυλοκυκλοπροπάνιο
Με οξείδωση μεθυλοκυκλοπροπανίου με υπερμαγγανικό κάλιο παράγεται 1-μεθυλοκυκλοπροπανόλη: 40 px 100 px
Από 1-αλο-1-μεθυλοκυκλοπροπάνιο
1. Με επίδραση διαλύματος υδροξειδίου του αργύρου σε 1-αλο-1-μεθυλοκυκλοπροπάνιο παράγεται 1-μεθυλοκυκλοπροπανόλη : 50 px 100 px
2. Με επίδραση διαλύματος αιθανικού νατρίου σε 1-αλο-1-μεθυλοκυκλοπροπάνιο παράγεται αρχικά αιθανικός 1'-μεθυλοκυκλοπροπυλεστέρας, που στη συνέχεια υδρολύεται σχηματίζοντας 1-μεθυλοκυκλοπροπανόλη : 50 px 100 px
100 px 50 px
Από 1-μεθυλοκυκλοπροπένιο
Με προσθήκη νερού σε 1-μεθυλοκυκλοπροπένιο παράγεται 1-μεθυλοκυκλοπροπανόλη : 50 px 100 px
Από 1-μεθυλοκυκλοπροπυλεστέρα
Με υδρόλυση 1-μεθυλοκυκλοπροπυλεστέρα, π.χ. καρβοξυλικού, παράγεται 1-μεθυλοκυκλοπροπανόλη : 100 px 50 px
Από 1-μεθυλοκυκλοπροπαναμίνη
Με επίδραση νιτρώδους οξέος σε 1-μεθυλοκυκλοπροπαναμίνη παράγεται 1-μεθυλοκυκλοπροπανόλη : 80 px 50 px
Πηγές
Κατηγορία:Κυκλοαλκανόλες
Γήπεδο Γεώργιος Καμάρας
Το Γήπεδο «Γιώργος Καμάρας» (ευρέως γνωστό και ως Γήπεδο Ριζούπολης) είναι γήπεδο πολλαπλών χρήσεων που χρησιμοποιείται κατά κύριο λόγο για ποδοσφαιρικούς αγώνες και βρίσκεται στη Ριζούπολη της Αθήνας. Αποτελεί έδρα της τοπικής ιστορικής ομάδας του Απόλλωνα Σμύρνης και ανήκει στον ερασιτέχνη Γ.Σ. Απόλλων Σμύρνης. Κατά το παρελθόν το γήπεδο αποτέλεσε επίσης έδρα του Ολυμπιακού και του Εθνικού Πειραιώς. Το 2023 θα χρησιμοποιηθεί και από την Α.Ε. Κηφισιάς για την πρώτη της χρονιά στην στην πρώτη εν τάξη επαγγελματική εθνική κατηγορία Super League 1 της Ελλάδας.
Γενικές πληροφορίες
Το γήπεδο χτίστηκε το 1948 και τα εγκαίνια του πραγματοποιήθηκαν στις 17 Οκτωβρίου εκείνου του έτους με παρουσία περίπου 10.000 φιλάθλων. Το 2002 έγινε ριζική ανακαίνιση από τον Ολυμπιακό, ώστε να το χρησιμοποιήσει ως προσωρινή έδρα της ομάδας του, μέχρι να ολοκληρωθεί η κατασκευή του νέου Σταδίου «Γεώργιος Καραϊσκάκης» στην θέση του παλιού στο Νέο Φάληρο του Πειραιά. Το 2003 το Γήπεδο Ριζούπολης πήρε την επωνυμία που έχει και σήμερα προς τιμήν του πρώην φημισμένου ποδοσφαιριστή του Απόλλωνα Σμύρνης, Γιώργου Καμάρα. Το γήπεδο αποτέλεσε ένα από τα επίσημα προπονητήρια για το ποδοσφαιρικό τουρνουά των Ολυμπιακών Αγώνων του 2004. Το 2005 το γήπεδο χρησιμοποιήθηκε ως έδρα της ομάδας του Εθνικού Πειραιώς.
Η χωρητικότητα του σταδίου ανέρχεται στις 14.200 θέσεις. Το ρεκόρ προσέλευσης θεατών έχει σημειωθεί το 1973 σε αγώνα ανάμεσα στον Απόλλωνα Σμύρνης και τον ΠΑΣ Γιάννινα με 21.231 φίλαθλους στις εξέδρες του γηπέδου.
Εξωτερικοί σύνδεσμοι
Κατηγορία:Στάδια ποδοσφαίρου στην Ελλάδα Κατηγορία:Αθλητικές εγκαταστάσεις στην Αθήνα Κατηγορία:Απόλλων Σμύρνης (ποδόσφαιρο) Κατηγορία:Ολυμπιακός Σ.Φ.Π. (ποδόσφαιρο) Κατηγορία:Εθνικός Πειραιώς (ποδόσφαιρο)
Nutella
Η Nutella (προφέρεται: Νουτέλα) είναι ιταλικό εμπορικό σήμα ζαχαρούχου αλείμματος κακάο φουντουκιού. Η Nutella κατασκευάζεται από την ιταλική εταιρεία Ferrero και πρωτοπαρουσιάστηκε το 1964, αν και η πρώτη παραγωγή χρονολογείται το 1963.
Ιστορία
Ο Πιέτρο Φερέρο είχε ένα αρτοποιείο στην Άλμπα, μια ιταλική πόλη γνωστή για την παραγωγή φουντουκιών. Το 1946 πούλησε τα αρχικά 300 κιλά παρτίδας Pasta Gianduja, που προέρχονταν από την Τζαντούγια. Αρχικά πωλήθηκε ως συμπαγές μπλοκ και η Ferrero άρχισε να πουλά μια κρεμώδη έκδοση το 1951 ως Supercrema gianduja.
Το 1963, ο υιός του Φερέρο, Μικέλε Φερέρο, ανανέωσε το Supercrema gianduja με σκοπό να το προωθήσει σε όλη την Ευρώπη. Η σύνθεσή του τροποποιήθηκε και μετονομάστηκε σε «Nutella». Το πρώτο βάζο Nutella έφυγε από το εργοστάσιο στην Άλμπα στις 20 Απριλίου 1964. Το προϊόν σημείωσε άμεση επιτυχία και παραμένει ευρέως δημοφιλές.
Το 2012, ο Γάλλος γερουσιαστής Ιβ Ντοντινί πρότεινε αύξηση του φόρου στο φοινικέλαιο από 100 ευρώ σε 400 ευρώ ανά τόνο. Σε ποσοστό 20%, το φοινικέλαιο είναι ένα από τα κύρια συστατικά της Nutella και ο φόρος ονομάστηκε «φόρος Nutella» στα μέσα ενημέρωσης.
Στις 14 Μαΐου 2014, η Poste Italiane (Ιταλικά Ταχυδρομεία) εξέδωσε ένα αναμνηστικό γραμματόσημο Nutella για την 50ή επέτειο. Το γραμματόσημο των 70 λεπτών του ευρώ σχεδιάστηκε από το Κρατικό Νομισματοκοπείο και Πολυγραφικό Ινστιτούτο και περιλαμβάνει ένα βάζο Nutella σε χρυσό φόντο. Η Ferrero πραγματοποίησε μια Ημέρα Nutella στις 17 και 18 Μαΐου για να εορτάσει την επέτειο.
Συστατικά
Τα κύρια συστατικά της Nutella είναι η ζάχαρη και το φοινικέλαιο (πάνω από 50%). Περιέχει επίσης φουντούκι σε ποσοστό 13%, στερεό κακάο και αποβουτυρωμένο γάλα. Στις Ηνωμένες Πολιτείες και στο Ηνωμένο Βασίλειο, η Nutella περιέχει προϊόντα σόγιας. Η Nutella κυκλοφορεί ως «κρέμα φουντουκιού» σε πολλές χώρες. Σύμφωνα με την ιταλική νομοθεσία, δεν μπορεί να χαρακτηριστεί ως «κρέμα σοκολάτας», καθώς δεν πληροί τα κριτήρια ελάχιστης συγκέντρωσης στερεών κακάο. Η Ferrero χρησιμοποιεί το 25% της παγκόσμιας προσφοράς φουντουκιών, αν και δεν χρησιμοποιούνται όλα αυτά αποκλειστικά στη Nutella.
Τον Νοέμβριο του 2017, η εταιρεία τροποποίησε ελαφρά τη συνταγή, αυξάνοντας την περιεκτικότητα σε ζάχαρη και αποβουτυρωμένο γάλα σε σκόνη. Δεδομένου ότι το χρώμα του προϊόντος είναι πιο ανοιχτόχρωμο, το Κέντρο Προστασίας Καταναλωτών του Αμβούργου εκτίμησε ότι η περιεκτικότητα σε κακάο ήταν επίσης μειωμένη. Ορισμένα ειδησεογραφικά πρακτορεία ανέφεραν ότι η τροποποίηση της συνταγής οδήγησε τους καταναλωτές να «εξοργιστούν» ή να «τρελαθούν».
Η παραδοσιακή συνταγή του Πεδεμόντιο, ντζαντούγια, ήταν ένα μείγμα που περιείχε περίπου 71,5% πάστα φουντουκιού και 19,5% σοκολάτα. Αναπτύχθηκε στο Πεδεμόντιο της Ιταλίας, λόγω έλλειψης κόκκων κακάο μετά τη μεταπολεμική μερίδα μειωμένης διαθεσιμότητας της πρώτης ύλης.
Θρεπτικά στοιχεία
Η Nutella περιέχει 10,4% κορεσμένα λιπαρά και 58% επεξεργασμένη ζάχαρη κατά βάρος. Μια μερίδα δύο κουταλιών της σούπας (37 γραμμάρια) Nutella περιέχει 200 θερμίδες, συμπεριλαμβανομένων 99 θερμίδων από 11 γραμμάρια λίπους (3,5 γραμμάρια από τα οποία είναι κορεσμένα) και 80 θερμίδες από 21 γραμμάρια ζάχαρης. Το άλειμμα περιέχει επίσης 15 mg νατρίου και 2 g πρωτεΐνης ανά μερίδα (για αναφορά, το μέγεθος μερίδας του Καναδά είναι 1 κουταλιά της σούπας ή 19 γραμμάρια).
Παραγωγή
αριστερά|μικρογραφία|"Nutella café" στο [[Οντάριο, 2016]] Η Nutella παράγεται σε διάφορες εγκαταστάσεις. Στην αγορά της Βόρειας Αμερικής, παράγεται σε εργοστάσιο στο Μπράντφορντ, στο Οντάριο του Καναδά και στο Σαν Χοσέ Ιτουρμπίντε, στο Γκουαναχουάτο του Μεξικό.
Για την Αυστραλία και τη Νέα Ζηλανδία, η Nutella παρασκευάζεται στο Λίθγκοου της Νέας Νότιας Ουαλίας από τα τέλη της δεκαετίας του 1970.
Δύο από τα τέσσερα εργοστάσια της Ferrero στην Ιταλία παράγουν Nutella, στην Άμπα του Πεδεμόντιο και στο Σαντ΄Άντζελο ντέι Λομπάρντι στην Καμπανία. Στη Γαλλία, μια μονάδα παραγωγής βρίσκεται στο Βιλέρ-Εκάλ. Για την Ανατολική Ευρώπη (συμπεριλαμβανομένης της Νοτιοανατολικής Ευρώπης, της Πολωνίας, της Τουρκίας, της Τσεχίας και της Σλοβακίας) και τη Νότια Αφρική, παράγεται στη Βαρσοβία και στη Μανίσα. Για τη Γερμανία και τη Βόρεια Ευρώπη, η Nutella παράγεται στο εργοστάσιο της Ferrero στο Στάταλεντορφ, το οποίο υπάρχει από το 1956. Η Nutella εισήλθε στη ρωσική αγορά και διαθέτει επίσης εργοστάσιο παραγωγής στο Βλαντίμιρ.
Η παγκόσμια παραγωγή το 2013 ήταν περίπου 350.000 τόνοι.
Αποθήκευση
Η ετικέτα αναφέρει ότι η Nutella δεν χρειάζεται να διατηρηθεί στο ψυγείο. Αυτό οφείλεται στο γεγονός ότι η μεγάλη ποσότητα ζάχαρης στο προϊόν λειτουργεί ως συντηρητικό για την πρόληψη της ανάπτυξης μικροοργανισμών. Πιο συγκεκριμένα, η ζάχαρη δρα ως συντηρητικό δεσμεύοντας το νερό του προϊόντος, γεγονός που εμποδίζει την ανάπτυξη των μικροοργανισμών. Η ψύξη προκαλεί τη σκλήρυνση της Nutella, επειδή περιέχει λίπη από τα φουντούκια. Όταν τα λίπη ξηρών καρπών τοποθετούνται σε χαμηλές θερμοκρασίες, γίνονται πολύ δύσκολο να απλωθούν. Τα φουντούκια περιέχουν σχεδόν 91% μονοακόρεστα λιπαρά, τα οποία είναι γνωστό ότι είναι υγρά σε θερμοκρασία δωματίου και στερεοποιούνται σε θερμοκρασίες ψυγείου. Η θερμοκρασία δωματίου επιτρέπει στο προϊόν να έχει μια λεία και επαλειφόμενη σύσταση, επειδή τα μονοακόρεστα έλαια από το φουντούκι είναι υγρά σε αυτή την κατάσταση. Επιπλέον, το φοινικέλαιο που χρησιμοποιείται στη Nutella δεν χρειάζεται ψύξη, γιατί περιέχει υψηλές ποσότητες κορεσμένου λίπους και αντιστέκεται στο να χαλάει. Τα υπόλοιπα συστατικά της Nutella, όπως το κακάο, το αποβουτυρωμένο γάλα σε σκόνη, η λεκιθίνη σόγιας και η βανιλίνη, δεν χρειάζονται επίσης ψύξη.
Εξωτερικοί σύνδεσμοι
Κατηγορία:Αλείμματα Κατηγορία:Ιταλικά εμπορικά σήματα Κατηγορία:Εμπορικά σήματα της Ferreto SpA
Σαν Χοσέ Ιτουρμπίντε
Το Σαν Χοσέ Ιτουρμπίντε (ισπανικά: San José Iturbide) είναι πόλη (και δήμος) του Μεξικού, που βρίσκεται στη βορειοανατολική περιοχή της πολιτείας Γκουαναχουάτο, εντός της οροσειράς Σιέρα Γκόρντα. Ονομάστηκε προς τιμή του Αγίου Ιωσήφ και του πρώτου Αυτοκράτορα του Μεξικού, Αγκουστίν ντε Ιτούρμπιντε. Ο δήμος έχει έκταση 534,11 τετραγωνικά χιλιόμετρα (1,76% της επιφάνειας της πολιτείας) και συνορεύει στα βόρεια με το Σαν Λουίς ντε λα Παζ και το Ντοκτόρ Μόρα, στα ανατολικά με τη Τιέρα Μπλάνκα, στα νότια με την πολιτεία Κερέταρο και στα δυτικά με το Σαν Μιγκέλ ντε Αγιέντε. Ο δήμος είχε πληθυσμό 54.661 κατοίκους σύμφωνα με την απογραφή του 2005.
Εξωτερικοί σύνδεσμοι
Κατηγορία:Πόλεις του Μεξικού
M.U. - The Best of Jethro Tull
Η συλλογή περιλαμβάνει τραγούδια τα οποία είχαν προϋπάρξει σε άλλες κυκλοφορίες του συγκροτήματος, με εξαίρεση το "Rainbow Blues", σε αντίθεση με την προηγούμενη συλλογή τους, "Living in the Past", η οποία αποτελούνταν αποκλειστικά από ακυκλοφόρητο υλικό.
Ο δίσκος βραβεύθηκε ως πλατινένιος στις Ηνωμένες Πολιτείες, αφού οι πωλήσεις του ξεπέρασαν το ένα εκατομμύριο αντίτυπα, ενώ έγινε χρυσός και στην Μεγάλη Βρετανία.
Ο τίτλος "M.U." σημαίνει "Musician's Union" (μτφ. ένωση μουσικών).
Θέσεις τσαρτ
M.U. - The Best of Jethro Tull (άλμπουμ)
Επίσημη κυκλοφορία: 9 Ιανουαρίου 1976
Μέλη των Jethro Tull
Οι μουσικοί οι οποίοι ηχογράφησαν το "M.U. - The Best of Jethro Tull" ήταν οι εξής:
Πηγές
Κατηγορία:Δισκογραφία των Jethro Tull Κατηγορία:Άλμπουμ του 1976
Χένρικ Νταμ
μικρογραφία|Ο Νταμ με γυναίκα του στη Στοκχόλμη το 1946 Ο Καρλ Πέτερ Χένρικ Νταμ (21 Φεβρουαρίου 1895 – 17 Απριλίου 1976) ήταν δανός βιοχημικός και φυσιολόγος. Βραβεύτηκε με το βραβείο Νόμπελ το 1943.
Κέρδισε το Βραβείο Νόμπελ Ιατρικής το 1943 μαζί με τον Έντουαρντ Ντόιζι για την ανακάλυψη της βιταμίνης Κ και το ρόλο της στην ανθρώπινη φυσιολογία. Το κύριο πείραμα στο οποίο συμμετείχε ο Νταμ περιλάμβανε την παροχή μιας ελεύθερης από χοληστερόλη διατροφής στα κοτόπουλα. Αρχικά αναπαρήγαγε πειράματα που ανέφεραν επιστήμονες στην Σχολή Γεωργίας του Οντάριο. Οι ΜακΦάρλεϊν, Γκρέιαμ και Ρίτσαρντσον, οι οποίοι εργάζονταν στο πρόγραμμα σίτισης κοτόπουλων στη σχολή, είχαν χρησιμοποιήσει χλωροφόρμιο για να αφαιρέσει όλο το λίπος από το φαγητό του κοτόπουλου. Παρατήρησαν ότι οι νεοσσοί που τρέφονταν μόνο με φαγητό χωρίς λίπος ανέπτυσσαν αιμορραγίες. Ο Νταμ διαπίστωσε ότι τα ελαττώματα αυτά δεν μπορούσαν να αποκατασταθούν με την προσθήκη καθαρισμένοης χοληστερόλης στη διατροφή. Φαίνεται ότι—μαζί με την χοληστερόλη—το φαγητό εξήγαγε μια δεύτερη ένωση η οποία ονομάστηκε βιταμίνη της πήξης. Η νέα βιταμίνη έλαβε το γράμμα Κ, επειδή οι αρχικές ανακαλύψεις αναφέρθηκαν σε γερμανικό περιοδικό, καθώς το γερμανικό περιοδικό την ονόμασε Koagulationsvitamin (Κοαγκουαλτιονσφιταμίν).
Το 1920 έλαβε προπτυχιακό πτυχίο στη χημεία από το Πολυτεχνικό Ινστιτούτο της Κοπεγχάγης (πλέον είναι γνωστό ως Τεχνικό Πανεπιστήμιο της Δανίας) και διορίστηκε βοηθός καθηγητής χημείας στη Σχολή Γεωργίας και Κτηνιατρικής. Το 1923 είχε γίνει καθηγητής βιοχημείας στο Φυσιολογικό Εργαστήριο του Πανεπιστημίου Κοπεγχάγης. Σπούδασε μικροχημεία στο Πανεπιστήμιο του Γκρατς με καθηγητή τον Φριτς Πρεγκλ το 1925, αλλά επέστρεψε στο Πανεπιστήμιο της Κοπεγχάγης, όπου διορίστηκε βοηθός καθηγητής στο Ινστιτούτο Βιοχημείας το 1928 και επίκουρος καθηγητής το 1929. Όσο ήταν καθηγητής στο πανεπιστήμιο της Κοπεγχάγης πέρασε κάποιο χρόνο δουλεύοντας στο εξωτερικό, και το 1934 υπέβαλε μια διατριβή με τίτλο Nogle Undersøgelser over Sterinernes Biologiske Betydning (Κάποιες έρευνες σχετικά με την βιολογική σημασία των στερινών) στο Πανεπιστήμιο της Κοπεγχάγης, λαμβάνοντας το διδακτορικό του στη βιοχημεία.
Από το 1942 έως το 1945 ο Νταμ ήταν ανώτερος ερευνητής στο Πανεπιστήμιο του Ρότσεστερ και το 1943 του απονεμήθηκε το Βραβείο Νόμπελ Φυσιολογίας Ιατρικής. Το 1951, ήταν ένας από τους επτά νομπελίστες που παρακολούθησαν τη πρώτη Συνάντηση βραβευμένων με Νόμπελ στο Λίνταου.
Παραπομπές
Κατηγορία:Βραβευμένοι με Νόμπελ Φυσιολογίας και Ιατρικής Κατηγορία:Δανοί Κατηγορία:Δανοί νομπελίστες
Ηρακλείδης ο Λέμβος
Ο Ηρακλείδης ο Λέμβος ή Ηρακλείδης του Σαραπίωνος, ήταν αρχαίος Έλληνας περιπατητικός φιλόσοφος, ιστορικός, που γεννήθηκε στην Καλλάτιδα του Πόντου, κατ΄ άλλους στην Αλεξάνδρεια (Αιγύπτου) ή στην Οξύρυγχο της Αιγύπτου. Έζησε κατά τον 2ο αιώνα π.Χ. και χρημάτισε διοικητικός υπάλληλος στην Αίγυπτο επί Βασιλέως Πτολεμαίου Στ' του Φιλομήτορα. Από τη θέση του αυτή συνέβαλε στη σύναψη συνθήκης μεταξύ του Πτολεμαίου και του Βασιλέως της Συρίας Αντίοχου Δ' του Επιφανή το 170 π.Χ.. Το προσδιοριστικό όνομα Λέμβος δεν αφορά καταγωγή αλλά σε μεταφορική σημασία σημαίνει κόλακας και παράσιτος.
Εργογραφία
Ο Ηρακλείδης ήταν από αυτούς που υποστήριξαν ότι ο Πυθαγόρας άφησε γραπτά έργα και του αποδίδει τα φιλοσοφικά ποιήματα: "Περί του Όλου" και "Ιερός Λόγος". Ο Ηρακλείδης ο Λέμβος έγραψε μεταξύ άλλων "Ιστορία" σε 37 βιβλία, "Λεμβετικόν λόγον", Ασχολήθηκε κυρίως με επιτομές, δηλαδή συντομευμένες εκδόσεις ή περιλήψεις, βιογραφιών γραμμένων από άλλους συγγραφείς. Του αποδίδονται τα έργα: επιτομή των "Βίων" του Σατύρου, επιτομή της "Διαδοχής" του Σωτίωνα, έργων του Έρμιππου και ίσως το "Περί Πολιτειών" σύγγραμμα, του οποίου συγγραφέας φέρεται ο Ηρακλείδης ο Ποντικός.
Δείτε επίσης
Κατηγορία:Αρχαίοι Έλληνες φιλόσοφοι Κατηγορία:Αρχαίοι Έλληνες ιστορικοί Κατηγορία:Περιπατητικοί φιλόσοφοι
Ελληνική Αστυνομία
Η Ελληνική Αστυνομία (ΕΛ.ΑΣ.) είναι Σώμα Ασφαλείας και έχει ως αποστολή την άσκηση της γενικής αστυνόμευσης και τροχαίας, την πρόληψη και καταστολή του εγκλήματος και την προστασία του ελληνικού κράτους και του δημοκρατικού πολιτεύματος στα πλαίσια της συνταγματικής τάξης, και τον έλεγχο της νόμιμης ή παράνομης εισόδου, εξόδου, παραμονής και εργασίας αλλοδαπών στη χώρα και προστασίας συνόρων. Η Ελληνική Αστυνομία με τη σημερινή της μορφή δημιουργήθηκε το 1984, με απόφαση του υπουργού Δημόσιας Τάξης Γιάννη Σκουλαρίκη (που επέλεξε και το όνομά της), με τη συγχώνευση της Χωροφυλακής και της Αστυνομίας Πόλεων.
Διάρθρωση Ελληνικής Αστυνομίας
Η Ελληνική Αστυνομία συγκροτείται από Κεντρικές και Περιφερειακές Υπηρεσίες.
Κεντρικές Υπηρεσίες είναι:
thumb|159x159px|Το κτίριο της [[Γενική Αστυνομική Διεύθυνση Αττικής|Γενικής Αστυνομικής Διεύθυνσης Αττικής (Γ.Α.Δ.Α.)|αριστερά]]Περιφερειακές Υπηρεσίες είναι η Γενική Αστυνομική Διεύθυνση Αττικής, η Γενική Αστυνομική Διεύθυνση Θεσσαλονίκης, οι Γενικές Περιφερειακές Αστυνομικές Διευθύνσεις και οι Υπηρεσίες που υπάγονται σε αυτές.
Οι Γενικές Αστυνομικές Διευθύνσεις Αττικής και Θεσσαλονίκης και οι Περιφερειακές Αστυνομικές Διευθύνσεις υπάγονται απευθείας στο Αρχηγείο της Ελληνικής Αστυνομίας και εποπτεύονται, κατευθύνονται, συντονίζονται και ελέγχονται από τους Γενικούς Επιθεωρητές Αστυνομίας Βορείου Ελλάδος και Νοτίου Ελλάδος, κατά τομέα ευθύνης.
Το Αρχηγείο της Ελληνικής Αστυνομίας εδρεύει στην πρωτεύουσα του Κράτους και αποτελεί την ανώτατη επιτελική Υπηρεσία με την οποία ο Αρχηγός ασκεί τη διοίκηση του Σώματος και παράλληλα την προϊσταμένη αρχή των Κεντρικών και Περιφερειακών Υπηρεσιών που συγκροτούν την Ελληνική Αστυνομία. Το έργο του Αρχηγείου συνίσταται στη μέριμνα για την εκπλήρωση της αποστολής του Σώματος στο πλαίσιο της πολιτικής κατεύθυνσης του Υπουργείου Δημόσιας Τάξης και Προστασίας του Πολίτη και προς το σκοπό αυτόν προγραμματίζει, σχεδιάζει, παρακολουθεί, κατευθύνει και ελέγχει τη δράση των Υπηρεσιών του και εξασφαλίζει τις αναγκαίες προϋποθέσεις για την άσκηση των αρμοδιοτήτων τους.
Ιστορία
Η Ελληνική Αστυνομία με τη σημερινή της μορφή λειτουργεί έχοντας αστυνομικά τμήματα και σταθμούς σε διάφορες πόλεις, κωμοπόλεις και χωριά της Ελλάδας και επεμβαίνει σε κλοπές, διαρρήξεις, ληστείες, παράνομη μετανάστευση, κυκλοφορία πλαστών χαρτονομισμάτων, διακίνηση ναρκωτικών, εμπόριο ανθρώπων και οργάνων, και όπου αλλού έχει ευθύνη τήρησης της τάξης, πρόληψης και καταστολής της εγκληματικότητας και στη λήψη των αναγκαίων μέτρων για την ασφαλή τροχαία κίνηση με πεζές και εποχούμενες περιπολίες.
Μεγάλη επιτυχία θεωρείται η εξάρθρωση της τρομοκρατικής οργάνωσης 17 Νοέμβρη το καλοκαίρι του 2002. Κατά τη διεξαγωγή των Ολυμπιακών Αγώνων του 2004 που έγιναν στην Αθήνα είχε συστηθεί η Διεύθυνση Ασφάλειας Ολυμπιακών Αγώνων, παράλληλα εξοπλίστηκε με σύγχρονο τεχνολογικό εξοπλισμό και οχήματα.
To 2012 το ελληνικό τμήμα της Διεθνούς Αμνηστίας εξέδωσε έκθεση στην οποία έκανε λόγο για ύπαρξη συστημικού προβλήματος καταπάτησης ανθρωπίνων δικαιωμάτων από τα ελληνικά σώματα ασφαλείας. Κατηγόρησε τις ελληνικές αρχές για ελλείμματα στη λογοδοσία των αστυνομικών που οδηγούν στην ατιμωρησία και ότι δεν παραδέχονται την έκτασή του προβλήματος κάνοντας λόγο για «μεμονωμένα περιστατικά».
Αρχηγοί της ΕΛΑΣ
Η ΕΛΑΣ δημιουργήθηκε το Νοέμβριο του 1984 από τη συγχώνευση Χωροφυλακής και Αστυνομίας Πόλεων, και ως το Φεβρουάριο του 1985 υπήρξε μία δοκιμαστική περίοδος συναρχηγίας, όπου ο τελευταίος Αρχηγός της Χωροφυλακής Εμμανουήλ Μπριλλάκης και ο τελευταίος Αρχηγός της Αστυνομίας Πόλεων Παναγιώτης Ραφτόπουλος καθοδηγούσαν ταυτόχρονα το νέο Σώμα. Από το Φεβρουάριο του 1985 ως σήμερα, Αρχηγοί της ΕΛΑΣ υπήρξαν οι ακόλουθοι, όλοι με τον βαθμό του αντιστράτηγου:
Προσωπικό
Το προσωπικό της Ελληνικής Αστυνομίας αποτελείται από αστυνομικό προσωπικό, πολιτικό προσωπικό, Συνοριακούς Φύλακες και Ειδικούς Φρουρούς.
Αστυνομικό προσωπικό
Το αστυνομικό προσωπικό διακρίνεται σε προσωπικό γενικών και ειδικών καθηκόντων.
Το αστυνομικό προσωπικό γενικών καθηκόντων υπηρετεί σε όλες τις υπηρεσίες της Ελληνικής Αστυνομίας. Το αστυνομικό προσωπικό ειδικών καθηκόντων υπηρετεί σε εξειδικευμένες υπηρεσίες και αποτελείται από επιστήμονες όπως ιατρούς διαφόρων ειδικοτήτων, πληροφορικής, βιολόγους, χημικούς, οικονομολόγους, μηχανικούς κλπ.
Η εισαγωγή σπουδαστών στις Σχολές της Ελληνικής Αστυνομίας (Αστυφυλάκων και Αξιωματικών) γίνεται με το σύστημα πρόσβασης των υποψηφίων στην τριτοβάθμια εκπαίδευση με ευθύνη του Υπουργείου Εθνικής Παιδείας και Θρησκευμάτων.
Η φοίτηση στη Σχολή Αξιωματικών, η οποία είναι ισότιμη με τις Σχολές των Ανώτατων Εκπαιδευτικών Ιδρυμάτων, είναι τετραετής. Με την επιτυχή ολοκλήρωση του τετραετούς κύκλου σπουδών οι απόφοιτοι της Σχολής Αξιωματικών οι νέοι Αξιωματικοί γενικών καθηκόντων φέρουν τον βαθμό του υπαστυνόμου Β΄ και μπορούν να εξαντλήσουν την ιεραρχία φθάνοντας μέχρι και τον βαθμό του Αντιστράτηγου - Αρχηγού της Ελληνικής Αστυνομίας.
Οι απόφοιτοι της Σχολής Αστυφυλάκων, η οποία είναι Ανωτέρα Σχολή Τριτοβάθμιας εκπαίδευσης, με διάρκεια φοίτησης τρία έτη,είναι ανακριτικοί υπάλληλοι, φέρουν τον βαθμό του Αστυφύλακα και μπορούν να προαχθούν μέχρι το βαθμό του Αστυνομικού Διευθυντή, αν φοιτήσουν στο Τμήμα Επαγγελματικής Μετεκπαίδευσης και Επιμόρφωσης Ανθυπαστυνόμων, διαφορετικά προάγονται μέχρι και τον βαθμό του Αστυνόμου Β' εφόσον έχουν προαχθεί στο βαθμό του Αρχιφύλακα μέσω προαγωγικών εξετάσεων. Εφόσον δεν δώσουν προαγωγικές εξετάσεις για Αρχιφύλακες, προάγονται μέχρι και τον βαθμό του Υπαστυνόμου Α'.
Πολιτικό προσωπικό
Το πολιτικό προσωπικό ασχολείται με διοικητικής φύσεως δραστηριότητες. Διακρίνεται σε μόνιμο προσωπικό και σε προσωπικό με σύμβαση.
Συνοριακοί φύλακες
thumb|187x187px|Περιπολικό της ΕΛ.ΑΣ. Έτος 1999Οι Συνοριακοί Φύλακες ασχολούνται κυρίως με την αντιμετώπιση της παράτυπης μετανάστευσης. Σε αντίθεση με τους αποφοίτους της Σχολής Αξιωματικών και της Σχολής Αστυφυλάκων, είναι απόφοιτοι Λυκείου ή ισότιμης σχολής με απευθείας πρόσληψη με μικτό σύστημα μορίων-συνέντευξης και άλλων κριτηρίων (σωματικά προσόντα, ψυχοτεχνικές εξετάσεις κ.ά.). Προσλαμβάνονται με σχέση δημοσίου δικαίου επί πενταετή θητεία. Στην Ελληνική Αστυνομία υπηρετούν σήμερα αναλυτικά:
Αξιωματικοί: 5.778
Λοιποί Κατώτεροι Αστυνομικοί: 44.416
Ειδικοί Φρουροί: 3.323
Συνοριοφύλακες: 1.483
Η Ελληνική Αστυνομία έχει επίσης στην κατοχή της 12.774 περιπολικά και άλλα βοηθητικά και λοιπά οχήματα και 5.000 μηχανές.
Αστυνομική βία
Η Ελληνική Αστυνομία έχει βρεθεί στο επίκεντρο έντονης κριτικής από ανθρωπιστικές οργανώσεις,   πολιτικά κόμματα,  Ελληνικά και διεθνή ΜΜΕ και ακτιβιστές για περιστατικά βίας, τα οποία κατά το παρελθόν οδήγησαν σε σοβαρές κατηγορίες. Μεταξύ άλλων, διεθνείς οργανισμοί, και ΜΜΕ υποστηρίζουν ότι η ύπαρξη συστημικής βίας και διαφθοράς οδηγούν συχνά σε φαινόμενα κακοποίησης ή ανυποταξίας. Η Ελληνική αστυνομία έχει επίσης βρεθεί στο επίκεντρο ερευνών για μη παραδειγματική αντιμετώπιση τέτοιου είδους περιστατικών εντός των τάξεων της. Τέλος, ακαδημαϊκές έρευνες έχουν δείξει ότι η Ελληνική Αστυνομία δεν έχει την απαραίτητη εκπαίδευση για την διαχείρηση ανθρώπων με ψυχικές ασθένειες, οδηγώντας και εκεί σε συχνά περιστατικά βίας.
Επιλεγμένα περιστατικά που έχουν λάβει χώρα με μεγάλη δημοσιογραφική κάλυψη συμπεριλαμβάνονται τα εξής:
Το Ευρωπαϊκό Δικαστήριο για τα Δικαιώματα του Ανθρώπου έχει καταδικάσει την Ελλάδα το 2010 για παραβίαση του δικαιώματος σε δίκαιη δίκη και για υπερβολική καθυστέρηση της διαδικασίας σε υπόθεση που αφορούσε ξυλοδαρμό από αστυνομικούς, που στο ελληνικό δικαστήριο αθωώθηκαν. Είχαν προηγηθεί πολλαπλές καταδίκες της χώρας και τα προηγούμενα έτη.
Σχέσεις με τη Χρυσή Αυγή
Πολλοί ακαδημαϊκοί ερευνητές υποστηρίζουν ότι κατά τη περίοδο 2012-2019 υπήρχαν σοβαρές ενδείξεις συνεργασίας της Ελληνικής Αστυνομίας με το νεοναζιστικό - ακροδεξιό κόμμα της Χρυσής Αυγής  , και σε μεγάλο ποσοστό ήταν ψηφοφόροι της. . Η ίδια η Ελληνική Αστυνομία το έχει αρνηθεί και έχει δηλώσει ότι σε εκλογικά τμήματα που ψήφιζαν αστυνομικοί τα ποσοστά της Χρυσής Αυγής είναι κοντά με το μέσο όρο. Με βάση εκθέσεις της Διεθνούς Αμνηστίας, μέλη του κόμματος έχουν υποστηριχθεί από ένστολους κατά τη διάρκεια πορειών ή επεισοδίων με αριστερές οργανώσεις. Η Διεθνής Αμνηστία έκανε λόγο για ύπαρξη γενικότερης κουλτούρας στήριξης ακροδεξιών ιδεολογιών από την Ελληνική Αστυνομία.
Ρατσιστική βία
Ειδικές αναφορές σχετικά με συχνά περιστατικά βίας κατά προσφύγων έχουν λάβει τα τελευταία χρόνια, στα οποία η Ελληνική Αστυνομία εμπλέκεται είτε άμεσα  ή με τη προστασία ακροδεξιών διαδηλώσεων. Συγκεκριμένα, ένοπλοι αστυνομικοί έχουν κατηγορηθεί για βία απέναντι σε ανθρώπους άλλου χρώματος ή εθνότητας, καθώς και βασανισμούς.
Σύμφωνα με έκθεση του Δικτύου Καταγραφής Περιστατικών Ρατσιστικής Βίας της Εθνικής Επιτροπής για τα Δικαιώματα του Ανθρώπου, κατά το 2019 καταγράφτηκαν 17 περιστατικά ρατσιστικής βίας, όπου οι δράστες ήταν ένστολοι. Ο αντίστοιχος αριθμός το 2018 ήταν 22, ιδιαίτερα αυξημένος σε σχέση με τα 10 περιστατικά που καταγράφηκαν κατά το 2017. Τα θύματα ήταν κυρίως πρόσφυγες και μετανάστες, είτε με άδεια παραμονής ή χωρίς νομιμοποιητικά έγγραφα. Ωστόσο στο στόχαστρο των δραστών βρέθηκαν και Έλληνες, όπως μια τρανς γυναίκα, ένα ομόφυλο ζευγάρι και πολίτης λόγω εθνοτικής καταγωγής.